На “рэспубліку” ехалі з хваляваннем. Аднаго жадаў Павел, каб журы пайшло з ім на кантакт, каб ён змог зацікавіць, закрануць сваёй працай. І гэта атрымалася. Паша не толькі расказаў пра праведзеныя даследаванні па выяўленні колеру вады, але і падрабязна паведаміў пра тое, як на занятках па інтарэсах “Камп’ютарнае праектаванне” пад кіраўніцтвам Аляксандра Іванавіча была створана спецыяльная праграма па вызначэнні колеру вады.